2019. gada 14. augustā Rīkojums Nr. 389

Rīgā (prot. Nr. 34 7. §)

**Par valsts īpašuma objekta Stoļerovā, Stoļerovas pagastā, Rēzeknes novadā, nodošanu privatizācijai**

1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu un 66. panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai valsts nekustamo īpašumu "Kūts" (nekustamā īpašuma kadastra Nr. 7892 002 0254) – zemes vienību (zemes vienības kadastra apzīmējums 7892 002 0393) 2650 m2 platībā un būvi (būves kadastra apzīmējums 7892 002 0254 001) – Tūju ielā 3, Stoļerovā, Stoļerovas pagastā, Rēzeknes novadā.

2. Akciju sabiedrībai "Publisko aktīvu pārvaldītājs Possessor (Privatizācijas aģentūra)" ierakstīt šā rīkojuma 1. punktā minēto nekustamo īpašumu zemesgrāmatā uz valsts vārda akciju sabiedrības "Publisko aktīvu pārvaldītājs Possessor (Privatizācijas aģentūra)" personā.

3. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par būvi, 80 procentu apmērā maksā *euro* un 20 procentu apmērā – privatizācijas sertifikātos.

4. Šā rīkojuma 1. punktā minētā nekustamā īpašuma sastāvā esošās zemes vienības privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30. pantu.

Ministru prezidents A. K. Kariņš

Ekonomikas ministrs R. Nemiro